CELEX: C2007/283/41
Language: mt
Date: 2007-11-24 00:00:00
Title: Kawża C-444/07: Talba għal deċiżjoni preliminari mressqa mis-Sąd Rejonowy Gdańsk, il-Polonja fis- 27 ta' Ġunju 2007 — MG Probud Gdynia Sp. z o.o. w Gdyni vs Główny Urząd Celny w Saarbrücken

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/23
            
         Talba għal deċiżjoni preliminari mressqa mis-Sąd Rejonowy Gdańsk, il-Polonja fis-27 ta' Ġunju 2007 — MG Probud Gdynia Sp. z o.o. w Gdyni vs Główny Urząd Celny w Saarbrücken
   (Kawża C-444/07)
   (2007/C 283/41)
   Lingwa tal-kawża: Il-Pollak
   Qorti tar-rinviju
   Sąd Rejonowy Gdańsk (il-Polonja)
   Partijiet fil-kawża prinċipali
   
      Rikorrenti: MG Probud Gdynia Sp. z o.o. w Gdyni
   
      Konvenuta: Główny Urząd Celny w Saarbrücken
   Domandi preliminari
   
               1)
            
            
               L-awtoritajiet amministrattivi ta' Stat Membru għandhom id-dritt li japproprjaw ruħhom minn fondi li jinsabu fil-kont tal-bank ta' operatur eknomiku wara li dan ikun ġie ddikjarat fallut fi Stat Membru ieħor (eżekuzzjoni ta' mandat ta' sekwestru), minkejja d-dispożizzjonijiet tad-dritt nazzjonali ta' l-Istat li fih inbeda l-proċediment (Artikolu 4 tar-Regolament (KE) Nru 1346/2000 tad-29 ta' Mejju 2000, dwar proċedimenti ta' falliment (1)) — ladarba l-kundizzjonijiet għall-applikazzjoni tad-dispożizzjonijiet ta' l-Artikoli 5 u 10 ta' l-imsemmi regolament ma ġewx soddisfatti, fid-dawl ta' l-Artikoli 3, 4, 16, 17 u 25 tar-Regolament tal-Kunsill (KE) Nru 1346/2000 tad-29 ta' Mejju, dwar il-proċedimenti ta' falliment, jiġifieri fir-rigward tar-regoli li jikkonċernaw il-kompetenza tal-qorti ta' l-Istat li tiftah il-proċediment ta' falliment, tal-liġi applikabbli għal dan il-proċediment, kif ukoll il-kundizzjonijiet u l-effetti marbuta ma' l-għarfien tal-proċediment ta' falliment?
            
         
               2)
            
            
               Fid-dawl ta' l-Artikolu 25(1) et seq tar-Regolament tal-Kunsill (KE) Nru 1346/2000 tad-29 ta' Mejju, dwar il-proċedimenti ta' falliment, l-awtoritajiet amministrattivi ta' Stat Membru li fit-territorju tagħhom ma jkunx infetaħ proċediment sekondarju ta' falliment, iżda li jkun suġġett għal obbligu ta' għarfien skond l-Artikolu 16 ta' l-imsemmi regolament, jistgħu, billi jibbażaw ruħhom fuq dispożizzjonijiet nazzjonali, jirrifjutaw li jirrikonoxxu, skond l-Artikoli 31 sa 51 tal-Konvenzjoni ta' Brussel dwar il-Ġurisdizzjoni u l-Infurzar ta' Ġudizzji f'Materji Ċivili u Kummerċjali, id-deċiżjonijiet ta' l-Istat Membru li fih infetħu l-proċedimenti relattivi għall-iżvolġiment u t-tmiem ta' proċediment ta' falliment?
            
         
      (1)  ĠU L 160, p. 1.